Cuneiform Tablet Anatolica 12 153
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na a-šùr-i-mì-tí šu-IŠTAR šu-ḫu-bu-ur en-na-nim ù bu-bu-ra-nim qí-bi-ma um-ma im-dí-lúm-ma 45.66666 ma-na 4.33333 GÍN KÙ.BABBAR ṣa-ru-pá-am ni-is-ḫa-su DIRI ša-du-a-sú ša-bu ku-nu-ki-a ḫi-na-a na-áš-a-ku-nu-tí a-ḫu-a a-tù-nu ki-ma lu-qú-tí ša šé-ep a-mur-IŠTAR a-na na-áb-ri-tim lá ik-šu-da-ni li-bi₄ im-ta-ra-aṣ 12 ma-na KÙ.BABBAR ni-is-ḫa-sú DIRI ša-du-a-sú ša-bu ù 1 ma-na KÙ.GI ni-is-ḫa-sú DIRI ša-du-a-sú ša-bu e-li na-áš-a-ku-nu-tí 20 ma-na KÙ.BABBAR ṣa-ru-pá-am ni-is-ḫa-sú DIRI ša-du-a-sú ša-bu en-na-sú-en₆ DUMU šu-IŠTAR na-áš-a-ku-nu-tí iḫ-da-ma lu-qú-tí ša šé-ep ḫi-na-a lu ša šé-ep e-li lu ša šé-ep i-na-sú-en₆ a-na na-áb-ri-tim lu-qú-tí li-ik-šu-dam-ma iš-té-ni-iš le-ru-ba-am AN.NA-kam šu-uq-lam za-ku-tám li-wi-sú ù e-li-a-tim ša-ma-ma iš-tí a-li-ki-im pá-ni-im-ma áb-kà-nim ki-ma lu-qú-tám ša šé-ep a-mur-IŠTAR tù-uk-ta-ṣí-da-ni a-dí ni-kà-sí ak-ta-lá ni-kà-sú i-ša-sí-ú-ma a-ta-be-a-ma a-ta-lá-kam a ma-lá té-er-tí-a iḫ-da-ma AN.NA li-wi-sú ù e-li-a-tim ša-ma-ma še-bi₄-lá-nim AN.NA lu za-ku a ma-lá té-er-tí-a a-šar lu-qú-tí ta-pá-qí-da-ni ší-ma-am ša a-ki-dí-e ša 1 ma-na ša-ma-ma dí-na-šu-um lu KÙ.BABBAR lu sà-am-ru-a-tim lu Ì.GIŠ ṭá-ba-am a qá-tí-šu lu re-eš₁₅-tám dí-na-šu-um a-ḫu-ú-a a-tù-nu a-na té-er-tí-a iḫ-da-ma lu-qú-tum a-na kà-ni-iš a-na na-áb-ri-tim li-ik-šu-dam <big_gap> <gap> ù ḫi-na-a ni-kà-sí <big_gap> a ma-lá ší-ma-at <big_gap> i-na mì-ma i-šu-ú a-na šé-ni-šu a-zu-az <big_gap>-a-ma i-na zi-tim a-na qá-tí <big_gap>-a e-nu-be-lum AN.NA ù <big_gap> <gap> a <gap> <big_gap> <gap> en <gap> i-dí-nu <big_gap> <gap> mì-šu-um <big_gap> iš-tí a-mur-IŠTAR lá <big_gap>